Ūčelninkas
54°04′45″š. pl. 23°34′38″r. ilg.﻿ / ﻿54.0792°š. pl. 23.5772°r. ilg.﻿ / 54.0792; 23.5772 Ūčelninkas arba Mūčelnykas – ežeras pietų Lietuvoje, Lazdijų rajone, apie 6,5 km į pietryčius nuo Kučiūnų, Šulnelių miške. Ežero ilgis iš pietvakarių į šiaurės rytus – 0,25 km, plotis – iki 0,21 km. Altitudė 110,9 m. Krantai žemi, pelkėti. Rytuose ežeras per pelkę protaka jungiasi su Veisiejo ežeru (Niedos baseinas). Šalia įsikūręs Aradninkų kaimas. Vandenvardis Mūčélnykas greičiausiai veikiant žodžio mūčelnykas („kankinys“) įtakai perdirbtas iš blrs. мачыльня („mirkykla“).